|  |
| --- |
| سلسلہ مضامین |
| یسوع |
| مسیحیت میں یسوع
* مسیح
* علم المسیح
* اسماء و القاب
* حیات یسوع
* اناجیل
* مطابقت انجیل
* مقامات
* کنواری سے پیدائش
* پیدائش
* بپتسمہ
* وزارت
* معجزات مسیح
* تمثیلات
* تذلیل
* تصلیب
* تدفین
* قیامت
* معراج
* اطاعت
* بہشتی نشست
* شفاعت
* آمد ثانی
* آثار مقدس
 |
| اسلام میں مسیح
* انجیل
* کنواری مریم
* حواریِ عیسیٰ
* وفات پر نقطہ نطر
* نزول
* مہدی
* قیامت
* سورہ مریم
* سورہ النساء
 |
| پس منظر
* تاریخی پس منظر
* یسوع کی جانب سے بولی گئیں زبانیں
* نسل یسوع / نسب مسیح
 |
| تاریخ میں یسوع
* تاریخی تسلسل
* تاریخی یسوع
* تاریخیت (اناجیل)
* علم الاساطیر
* نظریہ اسطور مسیح
* انتقاد
* گم شدہ سال
 |
| یسوع پر نقطہ نظر
* بائبلی
* مسیحی (لوتھری)
* یہودی
* تلمود
* اسلامی (احمدیہ)
* سائینٹولوجی
* یو سیفس
* تاسیتس
* ابن سرافیون
 |
| ثقافت میں مسیح
* فن میں زندگی
* عکاسی
* یسوعیت
 |
| * Portal icon باب مسیحیت
* Portal icon باب اسلام
 |
| * د
* ب
* ت
 |

**نزول عیسیٰ** سے مراد مسلمانوں کا وہ عقیدہ ہے جس کے مطابق پیغمبر عیسی ابن مریم کی آمد ثانی یقینی ہے یعنی اِس دنیائے ارضی میں وہ دوبارہ تشریف لائیں گے۔ عیسی ابن مریم کی اس آمدِ ثانی کو علامات قیامت میں شمار کیا گیا ہے کیونکہ اُن کی آمد قربِ قیامت واقع ہوگی۔

عقیدہ نزول عیسیٰ
----------------

اِسلامی عقیدہ کے مطابق عیسی ابن مریم نہ تو صلیب پر چڑھائے گئے اور نہ ہی اُن کی طبعی وفات واقع ہوئی بلکہ وہ زِندہ آسمان پر اُٹھا لیے گئے ہیں، اِسی بنا پر آخری زمانے میں اُن کی دوبارہ آمد اِس دنیا میں ہوگی۔

سورة المائدہ آیات 116 اور 117 میں اللہ اور عیسیؑ کے مبین ایک مقالمہ نکل ہوا ہے۔ بروز قیامت اللہ حضرت عیسیؑ سے سوال کرتے ہیں۔ کیا عیسیؑ تو نے کہا تھا کہ مجھے اور میری ماں کا خدا بنا لو۔ جس پر عیسیؑ جواب آیت 5:116 میں کہتے ہیں۔ مجھے لائق نہیں ایسی بات کہوں جس کا مجھے حق نہیں۔پھر مزید آیت 5:117 میں فرماتے ہیں "میں (عیسیؑ) نے ان سے، اس کے سوا کچھ نہیں کہا، جس کا تو نے مجھے حکم دیا تھا کہ اللہ کی بندگی کرو جو میرا اور تمھارا رب ہے اور میں اس وقت تک ان کا نگران تھا جب تک ان میں رہا پھر جب تو نے مجھے اٹھا لیا تو تو ہی ان کا نگران تھا اور تو ہر چیز سے خبردار ہے۔ "۔

اگر عیسیؑ قبل قیامت دنیا میں واپس آتے تو اپنی صفائی پیش کرتے وقت یہ نہ کہتے کہ" جب تک ان میں رہا پھر جب تو نے مجھے اٹھا لیا تو تو ہی ان کا نگران تھا"۔ بلکہ فرماتے ہاں میں ابھی ان کو درست راہ کی پہچان کروا کر آیا ہوں۔ نہ وہ قیامت سے پہلے دنیا میں آئے اور نہ اُنکو آخرت میں اللہ کے سامنے اپنے اور اپنی ماں کے لوگوں کو خدا بنائے جانے پر جوابدے ہونا پڑا۔ یہ محض ایک عقائدہ ہے جو مشہور ہو چکا ہے کہ عیسیؑ دنیامیں واپس آئیں گے مگر قرآن سورة المائدہ آیات 116 ، 117 میں اس عقیدے کی صریح نفی کرتا ہے۔

اور جب اللہ فرمائے گا اے عیسیٰ، مریم کے بیٹے کیا تو نے لوگوں سے کہا تھا کہ خدا کہ سوا مجھے اور میری ماں کو بھی خدا بنا لو۔ وہ  عرض کرے گا تو پاک ہے مجھے لائق نہیں ایسی بات کہوں جس کا مجھے حق نہیں۔ اگر میں نے یہ کہا ہو گا، تو تجھے ضرور معلوم ہو گا۔ جو میرے دل میں ہے، تو جانتا ہے اور جو تیرے دل میں ہے وہ میں نہیں جانتا، بے شک تو ہی چھپی ہوئی باتوں کا جاننے والا ہے۔5:116

میں (عیسیؑ) نے ان سے، اس کے سوا کچھ نہیں کہا، جس کا تو نے مجھے حکم دیا تھا کہ اللہ کی بندگی کرو جو میرا اور تمھارا رب ہے اور میں اس وقت تک ان کا نگران تھا جب تک ان میں رہا پھر جب تو نے مجھے اٹھا لیا تو تو ہی ان کا نگران تھا اور تو ہر چیز سے خبردار ہے۔ 5:117 

  

اِس عقیدے کے متعدد شواہد و ثبوت پیغمبر محمد کی احادیث میں ملتے ہیں۔ صحیح بخاری اور صحیح مسلم کی متفق علیہ حدیث میں یہ عقیدہ یوں بیان ہوا ہے کہ:

|  |  |  |
| --- | --- | --- |
| "| اُس ذات پاک کی قسم جس کے قبضہ میں میری جان ہے، ضرور وہ وقت آنے والا ہے جب عیسیٰ ابن مریم عادل حاکم بن کر اُتریں گے، وہ صلیب کو توڑیں گے اور خنزیر کو قتل کریں گے اور جنگ موقوف کر دیں گے اور مال کی اِس درجہ کثرت ہوگی کہ کوئی قبول کرنے والا نہ ملے گا۔ | "|

بوقت نزول حلیہ مبارک
--------------------

امام احمد بن حنبل (متوفی 241ھ) نے مسند احمد بن حنبل میں کسی قدر طویل اور مفصّل روایت کو نقل کیا ہے جس میں نزول عیسی ابن مریم کے متعلق تفصیل سے علامات ملتی ہیں جس سے اُن کو اُن کی آمد کے وقت پہچاننا باآسانی ممکن ہو سکے گا۔ مسند احمد بن حنبل میں نقل کردہ روایت کے مطابق بوقت نزول عیسی ابن مریم کا حلیہ یوں ہوگا: ’’میانہ قد، سرخ و سفید رنگت والے ہوں گے، اُن کے بدن پر سرخی مائل دو چادریں ہوں گی اور وہ اِس حال میں نازل ہوں گے کہ گویا ابھی غسل کرکے آ رہے ہیں (یعنی سر کے بالوں سے پانی ٹپک رہا ہوگا)۔‘‘

مقام نزول
---------

ابوہریرہ سے ایک روایت صحیح مسلم میں مروی ہے کہ: نزولِ مسیح (عیسی ابن مریم) شام میں اُس وقت ہوگا جب اہل اسلام دشمن سے ایک بڑے معرکے کے دوران میں نماز پڑھنے لگے ہوں گے (یعنی مسلمان اُس وقت نماز کی تیاری میں مصروف ہوں گے)۔‘‘

دوسری روایت قدرے تفصیل سے نقل ہوئی ہے کہ جسے کم از کم بیس سے زائد صحابہ کرام نے روایت کیا ہے۔ نواس بن سمعان کہتے ہیں کہ میں نے رسول اللہ صلی اللہ علیہ وسلم سے سنا کہ آپ (صلی اللہ علیہ وسلم) نے قربِ قیامت کی خبر دیتے ہوئے فرمایا: 

|  |  |  |
| --- | --- | --- |
| "| قیامت کے قریب دجال ظاہر ہوگا، اُس کو ہلاک کرنے کے لیے اللہ تعالیٰ عیسی ابن مریم کو نازل فرمائیں گے۔ وہ دمشق کے مشرقی سفید مینار پر نازل ہوں گے۔ اُن کے بدن پر دو چادریں ہوں گی (پہلی روایت کے مطابق سرخی مائل چادریں ہوں گی)۔‘‘ | "|

### نزولِ عیسیٰ ابن مریم سے متعلق متعدد روایات

احادیث مبارکہ میں نزولِ عیسیٰ ابن مریم سے متعلق متعدد روایات نقل ہوئی ہیں جن کا مجموعہ یہ ہے:

* وہ رات سخت تاریک ہوگی۔
* اور لوگ جنگ کی تیاری کر رہے ہوں گے (مذکورہ روایت اوپر گذر چکی ہے)۔
* صبح کی تاریکی میں اچانک کسی کی آواز سنائی دے گی (کہ تمھارا فریاد رَس آ پہنچا)، لوگ تعجب سے کہیں گے کہ: ’’یہ تو کسی شکم سیر کی آواز ہے۔‘‘
* (نمازِ فجر کے وقت) عیسیٰ ابن مریم کا نزول ہوگا (ایک دوسری روایت میں وقتِ عصر میں بیان ہوا ہے لیکن متفقہ روایات کے مطابق وقتِ فجر ہوگا)۔۔
* نزول کے وقت وہ (عیسیٰ ابن مریم) اپنے دونوں ہاتھ دو فرشتوں کے کندھوں پر رکھے ہوئے ہوں گے۔

مزید دیکھیے
-----------

* آمد ثانی
* عیسی ابن مریم
* تصلیب مسیح
* وفات مسیح پر اسلامی نقطہ نظر

حوالہ جات
---------

1. ↑  The Qur'an,5:116
2. ↑  The Qur'an,5:116

زمرہ جات
3. ↑  صحیح بخاری: کتاب الانبیاء، باب 49، جلد 2، صفحہ 370، مطبوعہ قاہرہ، 1374ھ
4. ↑  صحیح مسلم: جلد 1، صفحہ 135، رقم الحدیث 242، مطبوعہ قاہرہ، 1374ھ
5. ↑  صحیح مسلم: جلد 8، صفحہ 176، مطبوعہ قاہرہ، 1374ھ
6. ↑  صحیح مسلم: جلد 8، صفحہ 198، مطبوعہ قاہرہ، 1374ھ
7. ↑  اردو دائرہ معارف اسلامیہ: جلد 14، حصہ 2، صفحہ 368، مطبوعہ لاہور، 1987ء